**Дигитална култура и общество**

***Срок на обучение:*** четири семестъра ***Организатор:*** Центърът за нови медии и дигитална култура към ЮЗУ „Неофит Рилски“

Курсът е предназначен както за студенти, бакалаври, така и за всички други желаещи да се обучават в областта на дигиталната култура.

Специализантите се подготвят за:

* използване на езиците HTML, DHTM и CSS;
* създаване на интерактивни уеб сайтове и мултимедийни продукти;
* познаване на  актуални среди за разработване в уеб;
* практическа реализация на фотографски образи посредством цифров фотоапарат;
* работа с RAW, JPG и TIFF, 48 MB или 5 MB;
* работа с редактиращи програми (Photoshop);
* работа с интернет технологии;
* създаване на интернет реклами;
* работа в областта на предприемаческия бизнес и е-маркетинг;
* други.

Завършилите специализанти придобиват професионални **у**мения за:

* комплексна представа за структурата и възможностите на езиците HTML, DHTML и CSS;
* създаване на цифрово фотографско изображение и приложението му в различни области;
* критични нагласи спрямо социалните, икономически, културни, образователни и етични проблеми, които възникват в резултат на ролята и влиянието на технологиите в културния и социален живот;
* използване на най-новите информационни и комуникационни технологии в обществените комуникации, в частност в новата медия среда;
* разбиране на настоящите критични и теоретични дебати около дигиталната култура и ролята на технологиите в културния живот;
* професионална работа в областта на интернет пространството и новата медийна култура;
* организиране и управляване на предприемаческия бизнес в дигиталната среда;
* ориентация в модерната проблематика на информационното общество и ключовата роля на информационните и комуникационни технологии  в съвременната дигитална среда за работа и живот.

Специализираната подготовка включва:

* основни познания в областта на дигиталната култура, новата комуникационна и медийна среда в интернет пространството и ролята на  информационните технологии в обществото на 21 век;
* усвояване на базовия терминологичен апарат, основните прийоми и подходи за успешна работа  във виртуалната среда;
* придобиване на знания за новите начини на създаване, разпространение и усвояване на медийните продукти в интернет пространството.

Курсът предлага обучение по различни дисциплини:

* Интернет технологии
* Интернет реклама
* Уеб дизайн и създаване на мултимедийни продукти
* Текстът в новите медии
* Предприемачество
* Е-маркетинг и др.

След успешно положени изпити, всеки курсист се явява на заключителен изпит (по утвърден конспект) или разработва и публично защитава дипломна работа, като темата се съгласува с ръководителя на квалификацията или преподавател.

При успешно приключване на курса се получава свидетелство за професионална квалификация.

Курсът се води от утвърдени университетски преподаватели и специалисти от различни научни области.

Обучението е платено като курсистите заплащат в касата на Университета определената от Центъра такса за обучение.

**Контакти**

**Секретар на Факултета** **по изкуствата**Вяра ДюлгероваУчебен корпус №1, кабинет 580Тел.: +359 73 588 533

**Директор на Центъра за нови медии и дигитална култура**

E-mail: tansha@swu.bg